ของจริงแม้
เดอะโต้ง กิตติรัตน์ ณ ระนอง จะออกมาคุยโวโดยไม่สนใจใครต่อใครหน้าไหนว่า เศรษฐกิจไทยปีนี้จะเติบโตได้ 7% และส่งออกขยายตัว 15%
16 ก.ค. 2555

เดอะโต้ง กิตติรัตน์ ณ ระนอง จะออกมาคุยโวโดยไม่สนใจใครต่อใครหน้าไหนว่า เศรษฐกิจไทยปีนี้จะเติบโตได้ 7% และส่งออกขยายตัว 15%
แต่สำหรับคนที่ขลุกอยู่กับตัวเลขเศรษฐกิจและยืนอยู่บนความเป็นจริงอย่าง อาคม เติมพิทยาไพสิฐ เลขาธิการคณะกรรมการพัฒนาการเศรษฐกิจและสังคมแห่งชาติ (สศช.) กลับยืนยันว่า เศรษฐกิจไทยแม้จะเผชิญปัจจัยเสี่ยงจากเศรษฐกิจโลก โดยเฉพาะปัญหาวิกฤตยุโรปในช่วงครึ่งปีหลังที่อาจส่งผลกระทบต่อประเทศคู่ค้าของไทย
แต่เชื่อว่าครึ่งปีหลังเศรษฐกิจไทยจะสปีดได้เร็วกว่าครึ่งปีแรก
ปัจจัยสนับสนุนมาจากการบริโภคในประเทศ การลงทุนในภาคเอกชนที่มีมากขึ้น โดยย้ายฐานจากจังหวัดที่ไม่ถูกน้ำท่วมและการเปิดโรงงานมากขึ้นจากที่ได้รับการส่งเสริมจากบีโอไอ รวมทั้งในเดือน ก.ย.นี้คาดว่าการฟื้นฟูน้ำท่วมจะกลับมาเดินเครื่องได้เต็มร้อย 
“ผมคาดว่าเศรษฐกิจไทยปีนี้จะเติบโตได้ 5.56% ขณะที่ภาคส่งออกน่าจะขยายตัวได้ 12% โดยเฉพาะตลาดส่งออกในเอเชียที่มีสัดส่วนมากถึง 3040% จะสามารถเข้ามาทดแทนตลาดยุโรปที่ชะลอตัวไป”
ทำนายแบบไม่สนใจนายเลยเนอะ